**Ian James McCoshen** (s. 5. elokuuta 1995 Anaheim, Kalifornia, Yhdysvallat) on yhdysvaltalainen jääkiekkopuolustaja, joka pelaa Tšekin Extraligan HC Bílí Tygři Liberecissä. Hän on pelannut urallaan myös 60 NHL-ottelua Florida Panthersissa.

Ura
---

### Seuraura

#### Junioriura ja yliopistovuodet

McCoshen syntyi Kalifornian Anaheimissa, mutta hän kasvoi Wisconsinin Hudsonissa, mistä McCoshen muutti perheineen 13-vuotiaana Minnesotan Faribaultiin. Hän kävi junior high schoolin Shattuck St. Mary’sissa. McCoshen siirtyi kaudeksi 2010–2011 varaamattona pelaajana ns. "tender-sopimuksella" USHL-junioriliigan Waterloo Black Hawksiin. Saginaw Spirit varasi hänet 112. pelaajana OHL:n varaustilaisuudessa 2011, mutta McCoshen ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. 

McCoshen oli kaudella 2011–2012 kahdeksalla osumallaan Waterloo Black Hawksin eniten maaleja tehnyt puolustaja. Hän eteni joukkueen kanssa aina Clark Cup-finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. McCoshen pelasi kauden aikana myös USHL/NHL Top Prospects Gamessa. Kaudella 2012–2013 hän sijoittui tehoilla 11+33=44 koko USHL:n puolustajien pistepörssissä toiseksi edellään vain Lincoln Starsin Paul LaDue. McCoshen valittiin kauden päätteeksi liigan ensimmäiseen tähdistökentälliseen. Hän pelasi kauden aikana myös USHL/NHL Top Prospects Gamessa. McCoshen edusti Black Hawksia kauden aikana myös Junior Club World Cupissa, joka päättyi hopeaan. Hän pelasi myös CCM/USA Hockey All-American Prospects Gamessa.

Florida Panthers varasi McCoshenin toisella kierroksella 31. pelaajana NHL:n varaustilaisuudessa 2013 eli koko toisen varauspäivän ensimmäisenä pelaajana. Vuodet 2013–2016 hän kävi Boston Collegea. *Freshman -vuotenaan* 2013–2014 McCoshen oli viidellä osumallaan joukkueensa eniten maaleja tehnyt puolustaja. Hän voitti Hockey Eastin runkosarjan mestaruuden. Myös *Sophomore -vuotenaan* 2014–2015 McCoshen oli BC:n eniten maaleja tehnyt puolustaja kuudella osumallaan. *Junior -vuotenaan* 2015–2016 hän toimi joukkueen varakapteenina. McCoshen voitti BC:n sisäisen tehotilaston lukemalla +30. Hänet valittiin kauden päätteeksi Hockey Eastin toiseen tähdistökentälliseen.

#### Ammattilaisura

Kesäkuussa 2016 McCoshen teki kolmivuotisen NHL-tulokassopimuksen Florida Panthersin kanssa. Hän pelasi kauden 2016–2017 lähes kokonaan AHL-joukkue Springfield Thunderbirdsin vahvuudessa tehden tulokaskautensa aikana 68 runkosarjaottelussa tehot 4+12=16. McCoshen voitti joukkueen sisäisen tehotilaston lukemalla +23. Hän debytoi myös Panthersin NHL-joukkueessa, jossa McCoshen pelasi kolme viimeistä runkosarjaottelua. Hän teki näin ollen NHL-debyyttinsä runkosarjan kolmanneksi viimeisellä kierroksella 6. huhtikuuta 2017 St. Louis Bluesia vastaan. McCoshen sai ottelussa jääaikaa 13.47 minuuttia. Hän keräsi myös yhden syöttöpisteen oltuaan kakkossyöttäjänä Vincent Trocheckin tekemään maaliin. McCoshen valittiin ottelun kolmostähdeksi.

McCoshen otti syksyn 2017 harjoitusleirin päätteeksi paikan Florida Panthersin NHL-kauden 2017–2018 avauskokoonpanosta. Hän teki NHL-uransa avausmaalin kauden kolmannessa ja uransa kuudennessa ottelussaan 12. lokakuuta 2017 St. Louis Bluesia vastaan. McCoshen valittiin ottelun ykköstähdeksi. Hän pelasi lähes koko kauden NHL:n puolella tehden 38 runkosarjaottelussa tehot 3+1=4. Tammikuussa 2018 McCoshen lähetettiin ensimmäisen kerran farmiin, jossa hän pelasi lopulta kaksi ottelua. Kauden 2018–2019 McCoshen aloitti puolestaan farmissa, josta hänet kutsuttiin ensimmäisen kerran NHL:n puolelle tammikuussa 2019. McCoshen pelasi kauden aikana NHL:ssä lopulta 19 runkosarjaottelua tehopistein 1+1=2.

Heinäkuussa 2019 McCoshen teki Florida Panthersin kanssa vuoden mittaisen, kaksisuuntaisen ja 700 000 dollarin arvoisen jatkosopimuksen. Syksyn 2019 harjoitusleirin päätteeksi seura lähetti hänet siirtolistan kautta Springfield Thunderbirdsin AHL-joukkueeseen. McCoshen pelasi siellä vain seitsemän ottelua, kunnes lokakuussa Panthers kauppasi hänet Chicago Blackhawksiin vaihdossa hyökkääjä Aleksi Saarelaan. McCoshen siirtyi jatkamaan pelejään AHL-joukkue Rockford IceHogsin vahvuuteen. Hänet nostettiin marraskuussa Blackhawksin NHL-vahvuuteen, mutta McCoshen ei saanut siellä kuitenkaan peliaikaa ja hänet lähettiin muutamaa päivää myöhemmin joulukuussa takaisin farmiin.

Lokakuussa 2020 Chicago Blackhawks luopui McCoshenin pelaajaoikeuksista, joten hänestä tuli rajoittamaton vapaa agentti ja McCoshen teki vuoden mittaisen ja kaksisuuntaisen sopimuksen Minnesota Wildin kanssa. Hänen kausipalkkansa NHL:ssä on 700 000 dollaria ja AHL:ssä 125 000 dollaria. Tammikuun 2021 harjoitusleirin päätteeksi Wild asetti McCoshenin siirtolistalle. Koska mikään toinen NHL-seura ei napannut häntä vuorokauden kuluessa, McCoshen lähetettiin AHL-joukkue Iowa Wildiin, jossa hän pelasi kokonaan kauden 2020–2021.

Syyskyyssa 2021 McCoshen sai kutsun Vegas Golden Knightsin NHL-harjoitusleirille. Lokakuussa 2021 hän teki ammattilaistryout-sopimuksen seuran farmijoukkueen Henderson Silver Knightsin kanssa. Vuoden 2022 vaihteessa McCoshen sai joukkueeseen kanssa loppukauden 2021–2022 kattavan jatkosopimuksen.

Kaudeksi 2022–2023 McCoshen siirtyi vuoden mittaisella sopimuksella SM-liigajoukkue Porin Ässiin. Hän oli tehoilla 7+21=28 joukkueen paras syöttäjä, tehokkain puolustaja ja hän jakoi sisäisen pistepörssin toisen sijan Derek Barachin kanssa edellään Roope Talaja. McCoshen jakoi koko liigan puolustajien pistepörssin kymmenennen sijan HPK:n Arttu Pellin kanssa. Pudotuspeleissä hän jakoi Ässien sisäisen tehotilaston voiton Derek Barachin ja Aleksi Heimosalmen kanssa lukemalla +3.

McCoshen siirtyi kaudeksi 2023–2024 vuoden mittaisella sopimuksella Tšekin Extraligan HC Bílí Tygři Libereciin.

### Maajoukkueura

McCoshen pelasi alle 20-vuotiaiden MM-kilpailuissa vuosina 2014 ja 2015. Hän pelasi myös World Junior A Challengessa vuonna 2011, jolloin McCoshen voitti pronssia.

Pelityyli
---------

McCoshenin entisen seuran Ässien silloinen kehitysjohtaja Tommi Kerttula luonnehti häntä sopimusuutisensa yhteydessä elokuussa 2022:

> »Ian on isokokoinen, fyysinen ja kokoisekseen hyvin liikkuva puolustaja. Hän on erinomainen kamppailija, ulottuva ja häntä vastaan on vaikea pelata lähellä maalia ja kulmissa. Ian on urakoinut viime kaudet isoja minuutteja ja hänen roolinsa ammattilaiskaukaloissa on ollut enemmän puolustava, mutta odotamme häneltä myös enemmän osallistumista hyökkäyspeliin. Ianilla on todella painava laukaus ja hän liikuttaa kiekkoa nopeasti. Sekä NHL:ssä että AHL:ssä hänen syöttölaatunsa on ollut numeroiden valoissa laadukasta. Yliopistossa hänen roolinsa oli aikoinaan hyökkäävämpi.» 
> 
>

Muuta
-----

McCoshenin puolustajana pelaava pikkusisko Grace on kiinnitetty Ohion osavaltionyliopiston joukkueeseen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Waterloo Black Hawks | USHL | 42 | 0 | 6 | 6 | 38 | 2 | 0 | 0 | 0 | 0 |
| 2011–2012 | Waterloo Black Hawks | USHL | 55 | 8 | 12 | 20 | 43 | 15 | 4 | 3 | 7 | 6 |
| 2012–2013 | Waterloo Black Hawks | USHL | 53 | 11 | 33 | 44 | 48 | 5 | 2 | 2 | 4 | 4 | Ykköstähdistö |
| 2013–2014 | Boston College | H-East | 35 | 5 | 8 | 13 | 48 | – | – | – | – | – |  |  |  |  |  |  | JMM | 5 | 0 | 0 | 0 | 4 |
| 2014–2015 | Boston College | H-East | 35 | 6 | 10 | 16 | 63 | – | – | – | – | – |  |  |  |  |  |  | JMM | 5 | 0 | 0 | 0 | 0 |
| 2015–2016 | Boston College | H-East | 40 | 6 | 15 | 21 | 86 | – | – | – | – | – | Kakkostähdistö |
| 2016–2017 | Florida Panthers | NHL | 3 | 0 | 1 | 1 | 0 | – | – | – | – | – |
|  | Springfield Thunderbirds | AHL | 68 | 4 | 12 | 16 | 37 | – | – | – | – | – |
| 2017–2018 | Florida Panthers | NHL | 38 | 3 | 1 | 4 | 25 | – | – | – | – | – |
|  | Springfield Thunderbirds | AHL | 2 | 0 | 1 | 1 | 2 | – | – | – | – | – |
| 2018–2019 | Florida Panthers | NHL | 19 | 1 | 1 | 2 | 8 | – | – | – | – | – |
|  | Springfield Thunderbirds | AHL | 38 | 0 | 9 | 9 | 49 | – | – | – | – | – |
| 2019–2020 | Springfield Thunderbirds | AHL | 7 | 0 | 4 | 4 | 4 | – | – | – | – | – |
|  | Rockford IceHogs | AHL | 56 | 2 | 6 | 8 | 74 | – | – | – | – | – |
| 2020–2021 | Iowa Wild | AHL | 11 | 0 | 4 | 4 | 13 | – | – | – | – | – |
| 2021–2022 | Henderson Silver Knights | AHL | 60 | 2 | 9 | 11 | 60 | 2 | 0 | 1 | 1 | 0 |
| 2022–2023 | Ässät | SM-liiga | 59 | 7 | 21 | 28 | 52 | 8 | 0 | 4 | 4 | 6 |
| 3 kautta | yhteensä | NHL | 60 | 4 | 3 | 7 | 33 | – | – | – | – | – |
| 6 kautta | yhteensä | AHL | 242 | 8 | 45 | 53 | 239 | 2 | 0 | 1 | 1 | 0 |
| 1 kausi | yhteensä | SM-liiga | 59 | 7 | 21 | 28 | 52 | 8 | 0 | 4 | 4 | 6 |

Lähteet
-------

* Ian McCoshen The Internet Hockey Databasessa (englanniksi)
* Ian McCoshen Eurohockey-sivustolla (englanniksi)
* Ian McCoshen *Elite Prospects*. Everysport Media Group AB.  (englanniksi)

### Viitteet

1. ↑  Ian McCoshen - Men's Hockey - Boston College Athletics *bceagles.com*. Boston College Athletics. Viitattu 25.10.2019. (englanniksi)
2. 1 2 3 4 5 6  Ian McCoshen *Elite Prospects*. Everysport Media Group AB.  (englanniksi)
3. ↑  Olson, Ken: Son of former Superiorite selected by Panthers in NHL draft *superiortelegram.com*.  2.7.2012. Superior Telegram and Forum Communications Company.  Arkistoitu 25.10.2019. Viitattu 25.10.2019. (englanniksi)
4. ↑  Elite Prospects - Waterloo Black Hawks *eliteprospects.com*. Everysport Media Group AB. Viitattu 25.10.2019. (englanniksi)
5. ↑  Elite Prospects - USHL Stats 2012-2013 *eliteprospects.com*. Everysport Media Group AB. Viitattu 25.10.2019. (englanniksi)
6. ↑  All-Time Roster *biosteelallamericangame.com*. Sportsengine. Inc. Viitattu 25.10.2019. (englanniksi)
7. ↑  Elite Prospects - Boston College *eliteprospects.com*. Everysport Media Group AB. Viitattu 25.10.2019. (englanniksi)
8. ↑  Elite Prospects - Boston College *eliteprospects.com*. Everysport Media Group AB. Viitattu 25.10.2019. (englanniksi)
9. ↑  Elite Prospects - Boston College *eliteprospects.com*. Everysport Media Group AB. Viitattu 25.10.2019. (englanniksi)
10. ↑  Florida Panthers Sign Defenseman Ian McCoshen to Entry-Level Contract *nhl.com/panthers*.  1.7.2016. SUNRISE, Fla.:  Florida Panthers. Viitattu 25.10.2019. (englanniksi)
11. 1 2  Ian McCoshen The Internet Hockey Databasessa (englanniksi)
12. ↑  Elite Prospects - Springfield Thunderbirds *eliteprospects.com*. Everysport Media Group AB. Viitattu 25.10.2019. (englanniksi)
13. ↑  St. Louis Blues - Florida Panthers - April 6th, 2017 *NHL.com*.  6.4.2017. National Hockey League. Viitattu 25.10.2019. (englanniksi)
14. ↑  St. Louis Blues - Florida Panthers - October 12th, 2017 *NHL.com*.  12.10.2017. National Hockey League. Viitattu 25.10.2019. (englanniksi)
15. 1 2 3 4  Ian McCoshen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 25.10.2019. (englanniksi)
16. ↑  Panthers Agree to Terms with Ian McCoshen on a 1-Year, 2-Way Contract *nhl.com/panthers*.  22.7.2019. SUNRISE, Fla.:  Florida Panthers. Viitattu 25.10.2019. (englanniksi)
17. ↑  Isokoski, Riku: NHL:ssä solmittu tukku jatkosopimuksia – Maple Leafs hakee palkkatilaa Marnerille *Jatkoaika.com*.  25.7.2019. Jatkoaika r.y. Viitattu 25.10.2019.
18. ↑  RELEASE: Blackhawks Acquire Ian McCoshen *nhl.com/blackhawks*.  23.10.2019. Chicago Blackhawks. Viitattu 25.10.2019. (englanniksi)
19. ↑  Lindholm, Petri: Aleksi Saarela jälleen kauppatavaraa – nyt suuntana Florida Panthers *Jatkoaika.com*.  23.10.2019. Jatkoaika r.y. Viitattu 25.10.2019.
20. ↑  Wild signs defenseman Ian McCoshen to a one-year, two-way contract *nhl.com/wild*.  19.10.2020. ST. PAUL:  Minnesota Wild. Viitattu 20.10.2020. (englanniksi)
21. ↑  VGK Announce Roster, Schedule & Jersey Numbers For 2021-22 Training Camp *nhl.com/goldenknights*.  21.9.2021. VEGAS:  Vegas Golden Knights. Viitattu 16.8.2022. (englanniksi)
22. ↑  Vegas Golden Knights Announce Roster Transactions *nhl.com/goldenknights*.  2.10.2021. VEGAS:  Vegas Golden Knights. Viitattu 16.8.2022. (englanniksi)
23. ↑  HENDERSON SILVER KNIGHTS SIGN IAN MCCOSHEN TO CONTRACT *hendersonsilverknights.com*.  31.12.2021. HENDERSON:  Black Knight Sports Hockey Affiliate LLC. Viitattu 16.8.2022. (englanniksi)
24. 1 2  Ian McCoshen täydentää Ässien puolustuksen *assat.com*.  15.8.2022. HC Ässät Pori Oy. Viitattu 16.8.2022.
25. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 12.5.2023. (englanniksi)
26. ↑  Elite Prospects - Ässät *eliteprospects.com*. Everysport Media Group AB. Viitattu 12.5.2023. (englanniksi)
27. ↑  Tygry posílí Hrenák, McCoshen, Budík a Kelly Klíma. Čtveřice hráčů naopak končí *hcbilitygri.cz*.  2.5.2023. Liberec:  Bílí Tygři Liberec, s.r.o. Viitattu 12.5.2023. (tšekiksi)
28. ↑  Grace McCoshen *Elite Prospects*. Everysport Media Group AB.  (englanniksi)